|  |
| --- |
| **Република Србија** |
| **Пиротски**  **управни округ**  Број: 922-06-6/2016-01  Датум: 10.10.2016. |
| **П И Р О Т** |
|  |

|  |
| --- |
| **Republic of Serbia** |
| **District of Pirot** |
| **83, Srpskih vladara str.** |
| **18300 Pirot** |



***Тел: +381 (010) 311 577, 311 894, 311 876 \* Факс: +381 (010) 311 891***

***З А П И С Н И К***

***Са седнице Савета округа***

**одржане 07.10.2016.године са почетком у 1000 сати,**

**у просторијама Пиротског управног округа**

***Дневни ред:***

1. **Усвајање Пословника о раду Савета Пиротског управног округа.**

**2. Контрола нелегалног промета дувана и дуванских производа која се обавља на јавним површинама у јединицама локалне самоуправе.**

**3. Примена и реализиција Закона о озакоњењу и е-управа.**

**4. Сарадња републичких инспекцијских служби са локалним самоуправама.**

**5. Разно**

**Седници Савета присуствовали су:**

**- председник Савета округа-  Драгана Тончић,**

**-   председник  Општине Димитровград- Владица Димитров,**

**-   председника Општине Бабушница, Драган Видановић,**

**- помоћник градоначелника града Пирота, Милица Голубовић,**

**-   заменик председника Општине Бела Паланка, Мирослав Маринковић,**

**-   секретар- Гордана Ђурић.**

**2. После усвајања записника са претходне седнице и усвајања измена Пословника о раду Савета, председник Савета, Драгана Тончић обавестила је присутне да је на територији РС уочена појава нелегалног промета дувана и дуванских производа на јавним површинама, и да је Влада РС образовала Радну групу за борбу против кријумчарења дувана. Задатак Радне групе је да координира рад свих надлежних субјеката и о резултатима рада извештава председника Владе РС, господина Александра Вучића. С тим у вези, истакнуто је да је од изузетног значаја да начелници управних округа, сагласно својим овлашћењима и надлежностима, а у договору са председницима општина, односно градоначелницима, размотре могућност већег укључења комуналне инспекције(у делу поверених послова) у борби против нелегалног промета дувана и производа од дувана, спроводећи инспекцијски надзор изван продајног објекта. У циљу ефикаснијег рада, потребоно је да комуналне инспекције у јединицама локалних самоуправа израде оперативне планове инспекцијског надзора са дефинисаним активностима и роковима за њихово спровођење, да прикупљене податке достављају начелницима округа, који ће на месечном нивоу извештавати Министарство државне управе и локалне самоуправе и радну групу.**

***Закључак: Представници општина и града Пирота ће својим надлежним службама***

***дати потребне инструкције у вези са постављеним задатком, а што се тиче тренутног стања на територији пиротског округа, није евидентирана појава нелегалне трговине дуваном и прерађевинама од дувана.***

**3. У организацији Министарства грађевинарства, саобраћаја и инфраструктуре, 19.септембра 2016.године одржан је састанак са представницима свих јединица локалне самоуправе и начелницима Пчињског, Пиротског и Јабланичког округа.**

**Скоро годину дана након ступања на снагу Закона о закоњењу објеката, нису постигнути значајни резултати у легализацији великог броја нелегално изграђених објеката. Интерес Министарства и Владе РС је да сви они који испуњавају прописане услове и који су у поступку озакоњења што пре добију решења и окончају започете поступке уписом својих непокретности у јавну књигу о евиденцији непокретности и правима на њима. Такође, уочен је мањак грађевинских инспектора на терену, па је Министарство сугерисало да локалне самоуправе где постоји проблем недостатка грађевинских инспектора и и референата на пословима е-управе, могу поднети захтев за пријем ових кадрова.**

***Закључак: Представници општина су се изјаснили да у својим службама имају по једног грађевинског инспектора, и да је то недовољно за обављање редовних активности.***

**4. У вези са четвртом тачком дневног реда, председник Савета је истакла да је пре одржавања седнице Савета одржала колегијум са шефовима инспекцијских служби који су је обавестили о активностима на територијама локалних самоуправа. Подсетила је представнике општина Димитровград и Бела Паланка да су још пре две године добили Решења о заштити зона изворишта, која још увек нису спроведена. Што се тиче болести- нодуларни дерматитис код говеда, инспектори су обавестили да је одјављена зараза говеда у три општине у којима је и била евидентирана, али да се на северу земље појавила болест“плави језик“па се саветује појачана опрезност.**

**Такође, Председник Општине Димитровград је указао на проблем пријеве боравка странаца на територији ове Општине, и предложио појачану активност туристичког инспектора. Представник Општине Бела Паланка поставио је питање да ли постоји могућност да издавање пасоша за животиње поред ветеринарске инспекције може да врши и Ветеринарска станица, с обзиром да се због мањка ветеринарских инспектора дуго чека на издавање пасоша.**

***Закључак:У вези са проблемом на територији Општине Димитровград, председник Савета ће заказати састанак са начелницима туристичке и здравствене инспекције из Ниша на коме ће једна од тема бити и евидентирање и пријава странаца на територији наших општина.***

***Прихваћен је предлог инспекцијских служби да надлежне службе локалних самоуправа једном месечно достављају Стручној служби округа податке о поднетим захтевима за упис у регистар предузетника код Агенције за привредне регистре у Београду, с тим да Стручна служба округа ове податке прослеђује свим републичким инспекцијама на теритирији округа.***

СЕКРЕТАР ПРЕДСЕДНИК САВЕТА ОКРУГА

Гордана Ђурић Драгана Тончић